Ονοματεπώνυμο λειτουργού:

**AΝΘΗ ΑΝΤΩΝΙΑΔΟΥ, ΛΕΙΤΟΥΡΓΟΣ ΠΑΙΔΑΓΩΓΙΚΟΥ ΙΝΣΤΙΤΟΥΤΟΥ**

Πληροφορίες για το υλικό για ΕΚΠΑΙΔΕΥΤΙΚΟΥΣ:

|  |
| --- |
| ΘΕΜΑΤΙΚΗ ΠΕΡΙΟΧΗ/ΓΝΩΣΤΙΚΟ ΑΝΤΙΚΕΙΜΕΝΟ/ΕΝΟΤΗΤΑ/ΚΕΦΑΛΑΙΟ: **ΒΥΖΑΝΤΙΝΗ ΙΣΤΟΡΙΑ****ΟΙ ΠΡΩΤΟΙ ΑΙΩΝΕΣ ΤΟΥ ΒΥΖΑΝΤΙΟΥ: ΑΠΟ ΤΟΝ 4ο ΜΕΧΡΙ ΤΟΝ 8ο ΑΙΩΝΑ**Ενότητα: Εξωτερικά προβλήματα και αναδιοργάνωση του κράτους Ο Ιουστινιανός Α΄ και το έργο του (527-565) - Η πολιτική του Ιουστινιανού  |
| **ΒΑΘΜΙΔΑ (επιλογή και περισσοτέρων της μίας):**Εκπαιδευτικοί ΔημοτικήςΕκπαιδευτικοί Μέσης  | **ΕΙΔΟΣ ΥΛΙΚΟΥ (επιλογή και περισσοτέρων του ενός):*** Κείμενα (ιστορικές γραπτές πηγές)
* Παραστατικές πηγές (εικόνες, Έργα τέχνης, νομίσματα, ψηφιδωτά)
* Ενδεικτική Βιβλιογραφία
 |
| ΤΙΤΛΟΣ ΠΟΥ ΘΑ ΕΜΦΑΝΊΖΕΤΑΙ ΣΤΗΝ ΙΣΤΟΣΕΛΙΔΑ: **Η διδακτική της Ιστορίας μέσω της αξιοποίησης των παραστατικών και γραπτών πηγών - Αποθετήριο Ιστορικών Πηγών για την ενότητα της Βυζαντινής Ιστορίας «Ο Ιουστινιανός Α΄ και το έργο του (527-565) - Η εσωτερική πολιτική του Ιουστινιανού»**  |
| ΤΡΟΠΟΣ ΠΑΙΔΑΓΩΓΙΚΗΣ ΑΞΙΟΠΟΙΗΣΗΣ: **Η διδακτική της Ιστορίας** **μέσω της αξιοποίησης των παραστατικών και γραπτών πηγών****I.** Στο μάθημα της Ιστορίας, η χρήση των ιστορικών πηγών, με την αξιοποίηση συγκεκριμένων δραστηριοτήτων μελέτης, επιτρέπει την ενεργό συμμετοχή των μαθητών/τριών σε διαδικασίες διερεύνησης και οικοδόμησης της ιστορικής γνώσης. Μέσω της επεξεργασίας των πηγών, οι μαθητές/τριες έχουν τη δυνατότητα να συνειδητοποιήσουν ότι η Ιστορία, είναι προϊόν μελέτης και ερμηνείας των πηγών, να γνωρίσουν την ποικιλότητα των πηγών, ως μέσου απόκτησης της ιστορικής γνώσης και να μπορούν να τις διακρίνουν σε πρωτογενείς και δευτερογενείς. Eπιπρόσθετα, μπορούν να γνωρίσουν στοιχεία για το προς διερεύνηση ζήτημα, να διακρίνουν επιμέρους πτυχές, να αναπτύξουν την ικανότητα να κατανοήσουν αιτιώδεις σχέσεις στο πλαίσιο της συγκεκριμένης ιστορικής περιόδου και να συνειδητοποιήσουν την πολυπλοκότητα του ιστορικού παρελθόντος. Απώτερος στόχος αυτής της διαδικασίας, είναι να αντιληφθούν ότι η Ιστορία είναι επιστημονική γνώση, γι’αυτό είναι βασικό ζητούμενο να καλλιεργηθεί η δεξιότητα ώστε να προσεγγίζουν κριτικά τις πηγές και να προβληματίζονται για την εγκυρότητα και την αξιοπιστία τους. Η καλλιέργεια της ιστορικής σκέψης και συνείδησης μέσω της προσέγγισης των ιστορικών φαινομένων και γεγονότων από διαφορετικές οπτικές γωνίες, μπορεί να οδηγήσει και στη αυθεντικότερη διαμόρφωση των δικών τους ερμηνειών και συμπερασμάτων. **ΙΙ.** Νοείται ότι για την επίτευξη των δεικτών επιτυχίας σε σχέση με τα αντίστοιχα διδακτέα, οι εκπαιδευτικοί πρέπει να λαμβάνουν κάθε φορά υπόψη τις δυνατότητες και τις ιδιαιτερότητες του μαθησιακού περιβάλλοντος και να προβαίνουν σε διαφοροποίηση της διδασκαλίας όπου καθίσταται ανάγκη. Οι πηγές πρέπει να επιλέγονται προσεκτικά και να επεξεργάζονται παράλληλα με τα τμήματα της ιστορικής αφήγησης, μπορούν δε να αξιοποιηθούν στις κατ’οίκον εργασίες.**III.** Για την επεξεργασία των κειμενικών πηγών ο Α. Μαστραπάς προτείνει τα ακόλουθα στάδια:**• Εξωκειμενική προσέγγιση**Ποιος είναι ο συντάκτης της πηγής; Ποιο είναι το ιστορικό – κοινωνικό πλαίσιο στο οποίο την συντάσσει; Είναι φορέας συγκεκριμένης ιδεολoγίας; Ποιες κοινωνικές, πολιτικές, ιδεολογικές, θρησκευτικές ή άλλες δεσμεύσεις μπορεί να καθορίσουν την οπτική του γωνία; Είναι σύγχρονος με τα γεγονότα, τα οποία περιγράφει ή ερμηνεύει (είναι αυτόπτης ή αυτήκοος μάρτυρας) ή απέχει χρονικά από τα γεγονότα;**• Κειμενική προσέγγιση**Τι πληροφορίες μας δίνει η πηγή; Σε ποιες ερμηνείες προχωρεί ο συντάκτης της; Ποια μηνύματα στέλνει; Τι δεν αναφέρεται; Πρόκειται για σκόπιμη αποσιώπηση; Λαμβάνοντας υπόψη τα δεδομένα της εξωκειμενικής προσέγγισης, πόσο έγκυρος κι αξιόπιστος μπορεί να είναι ο συντάκτης της πηγής;**• Διακειμενική προσέγγιση**Συσχετισμός – αντιπαραβολή – σύγκριση πηγών: ευκαιρία για πολυπρισματική προσέγγιση της ιστορίας.**• Σύνθεση**Σύνθεση των πληροφοριών και κριτική επεξεργασία τους: σύνθεση ιστορικών γνώσεων (σχολιασμός– ερμηνεία, χαρακτηρισμός ιστορικής προσωπικότητας, αποκωδικοποίηση τυχόν συμβόλων, έλεγχος αξιοπιστίας/εγκυρότητας πηγής, τεκμηρίωση, προέκταση – σύγκριση – εξαγωγή συμπερασμάτων).**IV.** Με κριτήριο το είδος τους οι πηγές διακρίνονται σε: • γραπτές πηγές (επίσημα κρατικά έγγραφα, άλλα επίσημα έγγραφα, ανεπίσημα ιδιωτικά έγγραφα, γραπτές μνημονικές πηγές, εφήμερες πηγές, λογοτεχνία, ιστοριογραφικά κείμενα, κείμενα άλλων επιστημών κ.ά.). • παραστατικές πηγές (οπτικές πηγές, ακουστικές – ηχητικές πηγές, απτικές πηγές – κατάλοιπα του υλικού πολιτισμού, ιστορικοί τόποι).**V.** Οι ιστορικές πηγές είναι ιδιαίτερα χρήσιμες για παιδαγωγική αξιοποίηση και στην εξ αποστάσεως εκπαίδευση. Κατά τη διάρκεια ενός διαδικτυακού μαθήματος, όπως θα συνέβαινε και εντός της σχολικής αίθουσας, οι εκπαιδευτικοί μπορούν μέσω της διερεύνησης των πηγών να εμπλέξουν ενεργητικά τους μαθητές/τριες στο μάθημα τόσο για πρόκληση συζήτησης, όσο και για να τους/τις ωθήσουν να αξιοποιήσουν κριτικά τις πληροφορίες ώστε να ταυτίσουν την ιστορική αφήγηση με τεκμήρια και γεγονότα που εξάγουν την ιστορική αλήθεια. Οι πηγές μπορούν να αποτελέσουν πεδίο για γραπτές δραστηριότητες κατά τη διάρκεια του μαθήματος, καθώς μπορούν να τεθούν ερωτήματα, μέσα από τα οποία να εντοπίζονται για παράδειγμα τα γεγονότα, οι πράξεις, τα πρόσωπα και τα κίνητρα και να ζητείται η αξιολόγηση τους. Μπορεί επίσης να ζητηθεί η σύγκριση και εξαγωγή πληροφοριών και συμπερασμάτων μέσα από περισσότερες από μια πηγές, γραπτές ή παραστατικές, που περιέχουν διαφορετικές πληροφορίες. Στόχος είναι να καλλιεργηθούν οι δεξιότητες των μαθητών/τριων ώστε να είναι σε θέση να συγκρίνουν τις διαφορετικές πληροφορίες, έχοντας υπόψη την ιστορική αφήγηση και να συνθέτουν απαντήσεις, για τις οποίες να αξιοποιούνται παράλληλα τόσο οι πληροφορίες του βιβλίου αλλά και τα δεδομένα των πηγών. Πέραν της χρήσης τους ως μέσο κατάκτησης των πυρηνικών γνώσεων, η επεξεργασία των πηγών στο μάθημα της Ιστορίας είναι ένα πολύτιμο μέσο για τις μετασχηματιστικές γνώσεις και δεξιότητες, μέσα από την ανάθεση δραστηριοτήτων υπό μορφή κατ’οίκον εργασίας, που επιστρέφεται στον/στην διδάσκοντα/ουσα μέσω γραπτών απαντήσεων. Η αξιολόγηση και ανατροφοδότηση στη διαδικασία της εξ αποστάσεως μάθησης είναι ένα καίριο και ιδιαίτερα ωφέλιμο ζητούμενο.**Ενδεικτική Βιβλιογραφία**Κυπριανός Λούης, Γιάννος Σωκράτους, Χρήστος Αργυρού, Άννα Μαρία Κοπάτου, Διδακτική Μεθοδολογία και εφαρμογές στο Μάθημα της Ιστορίας, Βιβλίο Εκαπιδευτικού, Εκδόσεις ΥΑΠ, Λευκωσία 2012Μαστραπάς Α. (2008). «Η προσέγγιση των πηγών ως παιδαγωγικό αγαθό και ως εκπαιδευτική τεχνική στη διδασκαλία του μαθήματος της Ιστορίας». Πρακτικά Συνεδρίου: Η διδασκαλία της Ιστορίας στη Μέση Εκπαίδευση. Σύνδεσμος Ελλήνων Κυπρίων Φιλολόγων – Πανελλήνια Ένωση Φιλολόγων, Λεμεσός 3–4 Οκτωβρίου 2008, Λευκωσία 2011.Μαυροσκούφης K. Δ. (2005). Αναζητώντας τα ίχνη της Ιστορίας: ιστοριογραφία, διδακτική μεθοδολογία και ιστορικές πηγές. Θεσσαλονίκη: Εκδ. Αδελφών Κυριακίδη. |